Diari Oficial de la Generalitat Valenciana


Sumari del DOGV 3338, del 25-09-1998 (1998/7911)

Informació pública del Projecte de Reparcel·lació Forçosa de la Unitat d'Execució número 16 de les Normes Subsidiàries del Planejament de Bétera.
-------------------------------------------------------------------------------------------------------------------------------------------------

### Dades del document

Número de DOGV
:   3338

Data del DOGV
:   25-09-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7911


Organisme emissor
:   Grupo F. Promociones, SA

Tipus de document
:   Anunci

Informació pública del Projecte de Reparcel·lació Forçosa de la Unitat d'Execució número 16 de les Normes Subsidiàries del Planejament de Bétera. [1998/M7911]
  
La mercantil Grupo F. Promociones, SA, amb domicili a València, carrer de l'Hospital número 4-1.ª, amb codi d'identificació fiscal A-46357380, mitjançant aquest edicte posa en coneixement de tots els possibles interessats o afectats:
  
1. Que aquesta entitat mercantil ha formulat Projecte de Reparcel·lació Forçosa de la Unitat d'Execució número 16 de les Normes Subsidiàries del Planejament de Bétera, en virtut del que estableix l'article 68.3, i a l'empara del que disposa l'article 69, en relació amb l'article 48, tots de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV 2.394, de 24 de novembre de 1994).
  
2. Que amb data 4 d'agost de 1998, Grupo F. Promociones, SA ha dipositat en l'Ajuntament de Bétera el projecte indicat amb tota la documentació annexa.
  
3. Així mateix, s'ha dipositat una còpia del dit projecte de reparcel·lació i de la documentació annexa en la Notaria de la senyora Eva Giménez Moreno, situada a la plaça del Sol, número 4 de Bétera, per a la seua protocol·lització mitjançant acta notarial i tramitació, d'acord amb el procediment simplificat de l'article 48 de l'esmentada Llei Reguladora de l'Activitat Urbanística.
  
4. En aplicació del que estableix l'article 48.1.c), en relació amb l'article 46.3, ambdós de l'esmentada llei, escau sotmetre el dit projecte, amb tota la documentació annexa, a informació pública per termini de 20 dies hàbils comptats a partir del dia següent a la publicació d'aquest anunci en el Diari Oficial de la Generalitat Valenciana.
  
5. Es fa constar que, durant el termini indicat, els interessats en aquest procediment podran comparéixer en la Notaria de la senyora Eva Giménez Moreno, situada a la plaça del Sol, número 4, de Bétera, en horari de 10.00 a 13.00 hores, i consultar l'acta de protocol·lització del projecte i els documents dipositats, o obtindre còpia.
  
6. Durant el mateix termini de 20 dies hàbils, es podrà consultar, en idèntic horari, la indicada documentació, així com l'expedient administratiu en l'Ajuntament de Bétera, situat al carrer de José Gascón número 9, d'aquesta ciutat.
  
Es fa constar que, durant el dit termini, els interessats en aquest procediment podran formular qualssevol al·legacions que els convinguen segons dret, tot això en els termes i les condicions de l'esmentada Llei 6/1994, havent de presentar-se davant l'Ajuntament de Bétera.